OpenLLM-France/wikimedia huggingface dataset:
# Glaukodota

Glaukodota mineral bat da eta arsenopyrite taldearen kidea da.

## Ezaugarriak

Glaukodota elementu kimiko mineralaren formula kimikoa hau da: ${\ce {(Co0.50Fe0.50)AsS}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Glaucodot: Mineral information, data and localities.» www.mindat.org (Noiz kontsultatua: 12-05-2019).
# Glaukokroita

Glaukokroita silikato motako minerala da eta olivine taldearen kidea da.

## Ezaugarriak

Glaukokroita silikato mineralaren formula kimikoa hau da: ${\ce {CaMn2+SiO4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Glaucochroite: Mineral information, data and localities.» www.mindat.org (Noiz kontsultatua: 12-05-2019).
# GlaxoSmithKline

GlaxoSmithKline plc (GSK) Brentforden egoitza duen botika-enpresa multinazionala da. 2019an, bere arloko munduko seigarren konpainiarik inportanteena izan zen, aurrekoak Pfizer, Novartis, Roche, Sanofi eta Merck & Co. izanda.
2000. urtean Glaxo Wellcome eta SmithKline Beecham enpresen fusioari esker sortua, New Yorkeko eta Londresko burtsetako eta FTSE 100 indizetako kidea da.

## Erreferentziak

* ↑ (Ingelesez) «The World's Largest Public Companies 2019 ranking» Forbes.

## Kanpo estekak

* (Ingelesez) Webgune ofiziala
* Datuak: Q212322
* Multimedia: GlaxoSmithKline / Q212322
# Glaukoma

    Artikulu hau gaixotasunari buruzkoa da; musika taldea gaitzat duena beste hau da: «Glaukoma (musika taldea)»
    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Glaukoma begiko gaixotasuna da, begi-globoan neurriz gaindiko tentsioa denean sortzen dena. Pixkanaka ikusmena galtzen da, eta ikusmen-nerbioa hondatzen du gaixotasun honek. Bat-bateko atakeak izan daitezke edo pixkanaka azal daiteke.
40 urtetik gorako jendeak izaten du batez ere, baina haurrek ere izan dezakete. Begi batean azaltzen denean ez bada egoki sendatzen, beste begira heda daiteke. Itsutasuna eta ikuseremua murriztea dira zeinu klinikorik nabarmenenak. Pupilak kolore berdexka hartzea dakar, eta hortik datorkio izena.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Lur entziklopedietatik hartua.
* ↑ Lur entziklopedietatik hartua.
* ↑ Euskalterm: [Oftalmologia Hiztegia] [2018]

## Kanpo estekak

* Datuak: Q159701
* Multimedia: Glaucoma / Q159701
# Glaukonita

Glaukonita (K,Na,Ca)$_{1.2-2.0}$(Fe$^{+3}$,Al,Fe$^{+2}$,Mg)$_4$ formula kimikoa duen mineral filosilikatoa da. Mikaren taldeko silikato burdinadun gisa ere sailka daiteke.
Normalean harea-aleen tamainako nodulu biribil berde ilun gisa agertzen da. Kloritaren eta zenbait buztinen oso antzekoa da.

## Kanpo estekak

* Datuak: Q423034
* Multimedia: Glauconite / Q423034
# Glaukosferita

Glaukosferita karbonato motako minerala da eta rosasite taldearen kidea da.

## Ezaugarriak

Glaukosferita karbonato mineralaren formula kimikoa hau da: ${\ce {(Cu,Ni)2(CO3)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Glaukosphaerite: Mineral information, data and localities.» www.mindat.org (Noiz kontsultatua: 12-05-2019).
# Glencarse

Glencarse, Eskoziako herri bat da, Perth eta Kinross eremu administratiboan.

## Kanpo estekak

* Datuak: Q5568237
* Multimedia: Glencarse / Q5568237
# Glencoe (Alabama)

Glencoe Alabamako hiri bat da. Etowah konderrian kokatua dago. 2010ean 5.160 biztanle zituen, 117,7 kilometro koadrotan banatuta.

## Ikus, gainera

* Etowah konderria

## Kanpo estekak

* Datuak: Q79635
* Multimedia: Glencoe, Alabama / Q79635
# Glencoe (Kentucky)

Glencoe Kentuckyko hiri bat da. Gallatin konderrian kokatua dago. 2010ean 360 biztanle zituen, 4,57 kilometro koadrotan banatuta.

## Ikus, gainera

* Gallatin konderria

## Kanpo estekak

* Datuak: Q2288919
# Glencoe (Louisiana)

Glencoe Ameriketako Estatu Batuetako erroldak esleitutako leku bat da. St. Mary parrokian kokatuta dago, Louisiana estatuan. 132 biztanle ditu, 1,713515 kilometro koadroko azaleran banatuta.

## Ikus, gainera

* St. Mary parrokia

## Kanpo estekak

* Datuak: Q13621167
* Multimedia: Glencoe, Louisiana / Q13621167
# Glencastle

Glencastle (irlanderaz Gleann Chaisil) Irlandako udalerri bat da, Mayo konderrian dagoena. 30 biztanle inguru ditu.

## Kanpo estekak

* Datuak: Q5568240
* Multimedia: Glencastle / Q5568240
# Glencoe (Florida)

Glencoe Ameriketako Estatu Batuetako erroldak esleitutako leku bat da. Volusia konderrian dago, Florida estatuan. 2.170 biztanle ditu, 10,365561 kilometro koadroko azaleran banatuta.

## Ikus, gainera

* Volusia konderria

## Kanpo estekak

* Datuak: Q2980040
# Glencoe (Highland)

Glencoe edota Glencoe Udalerria, Eskoziako gaeleraz: A’ Chàrnaich, Eskoziako Highland eskualdean dagoen udalerri bat da, Lochaber barrutian.
Bertan, Glen Coe haran ospetsua dago.

## Kanpo estekak

* Datuak: Q956688
* Multimedia: Glencoe, Highland / Q956688
# Glencoe (Minnesota)

Glencoe Minnesotako hiri bat da. McLeod konderrian kokatua dago. 2010ean 5.631 biztanle zituen, 8,34 kilometro koadrotan banatuta.

## Ikus, gainera

* McLeod konderria

## Kanpo estekak

* Datuak: Q1924173
* Multimedia: Glencoe, Minnesota / Q1924173
# Glencaple

Glencaple, Eskoziako gaeleraz: Gleann Chapall, Eskoziako herri bat da, Dumfries eta Galloway eremu administratiboan.

## Kanpo estekak

* Datuak: Q5568235
* Multimedia: Glencaple, Dumfries and Galloway / Q5568235
# Glencoe (Illinois)

Glencoe Illinoiseko herri bat da. Cook konderrian kokatua dago. 2010ean 8.723 biztanle zituen, 9,63 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q2482588
* Multimedia: Glencoe, Illinois / Q2482588
# Gotzon Bidaurratzaga

Gotzon Bidaurratzaga Lazpita "Artxandako aztia" (Erandio, Bizkaia, 1882ko martxoaren 1a - Bilbo, Bizkaia, 1971ko irailaren 26a) bizkaitar mediku naturista izan zen. Sendagile horrek euskaraz idatzi zuen artikulu labur bat Argija kirijotz-alija, argiak giza gorputzari nola eragiten dion azaltzen duena.

## Bizitza

Gotzon Bidaurratzaga Lazpita Bizkaiko Erandioko Asua auzunean jaio zen 1882ko martxoaren 1ean Artxandako Mitxelena baserrian. Bi urte zituela bera ama hil egin zen eta haurtzaroan baserriko lanetan aritu zen. Urduñako Jesuiten ikastetxean batxilerra egin zuen eta ondoren Nabigazioko ikasketak ere. Bere aitak lur sail batzuk saldu ondoren Medikuntza ikasteko aukera izan zuen Valladoliden.
Ikasketak amaituta lanean hasi zen Gatikan eta ondoren Lutxanan. Txileraino itsasontzi-sendagile moduan joan zen, hainbat etorkinen osasun arduradun gisa. Handik itzulita Arabako Arespalditzako herri mediku bezala jardun zuen, eta urte batzuen ondoren oftalmologiako espezialitatea egin zuen Madrilen. Arespalditzan tifus epidemia bati aurre egin behar ziolarik, denbora eskasiak bultzatuta gaixo gehienei tratamendu arruntak agindu eta emaitza ezin hobeagoak jaso zituen, baina bere azken gaixoari orduko botikak agindu zizkion eta hauxe izan zen bere hildako bakarra; porrot honengatik medikuntza farmakologikoren mesfidantzarako joera piztu zitzaion. 1918. urtean gripe epidemia handian, Arespalditzatik laguntza eskatu zioten eta orduan ere denbora faltagatik hiru astean zehar higiene-metodo soilaren laguntzaz aritu zen gaixoak sendatzen, eta orduan ere emaitzak ezin hobeagoak lortu zituen.
Ondoren Bilboko Ledesma kalean, oftalmologiako kontsulta ireki zuen. Manuel Etxebarria Erandioko sendagile lagun batek, 1918.ean argitaratutako Adr. Vander doktorearen liburu bat gomendatu zion: «El diagnostico por el iris». Liburua irakurri ondoren, mediku-bizitzan erdietsiriko eskarmentuaren laguntzarekin iridologiaz aritzea erabaki eta hala egin zuen, sutsuki egin ere; horrela 1923. urtean «El diagnóstico por el iris» idatzi zuen, Ruiz Ibarra sendagile naturistaren hitzaurrea bat gehituta. Urte horretan Donostiako Novedades antzokian hitzaldi bat eman zuen euskaraz eta handik artikulu bat idatzi ere izenburu honekin: «Argija kirijotz-alija» 1927. urtean argitaratua. Handik bi urtera beste liburu bat ere idatzi zuen: «Fundamentos cientificos del naturismo».
1936. urtean Bilbotik ihes egin zuen Mexikora. Bertan sendagile bezala lanean jarraitu zuen eta 1945.ean itzuli zen bere lehengo bizitokira, Bilboko Artxandako baserrira. Gerra-garaitik zazpi heriotza-zigor egotziak zituen, baina barkatu zizkioten. Ondoren beste hiru liburu argitaratu zituen, guztiak naturismoaren ildotik: 1961.ean, «La dieta natural. Regeneración humana con las frutas», 1964.ean «Ayunoterapia y el matrimonio» eta «No busques lo que tú tienes», Mexikoko erbeste garaietan idatzitakoak. 1971. urtean hil zen bere Artxandagoikoa baserrian.

## Kanpo estekak

* EKAIA
* Datuak: Q12258702
# Gotzon Enbil

Gotzon Enbil Unanue (Zumaia, 1977ko otsailaren 2a) zesta puntako jokalaria da.

## Palmaresa
### Amateur gisa

* Euskadiko txapelduna 1993an eta 1995ean
* Espainiako Openeko txapelduna 1994an
* Europako txapelduna 1995ean
* Euskadiko txapelduna bikoteka 2004an
* Munduko 22 urtez azpiko txapeldunordea 1995ean

### Profesional gisa

* Munduko txapelduna 2002, 2003, 2004, 2006 eta 2007an
* Munduko Zirkuituan txapeldunordea bikoteka 2008an
* Munduko txapeldunordea 2000an
* Munduko txapeldunordea kinieletan 2008an
* Uztaileko internazionaletako txapelduna 2006an
* Kontinente arteko txapelduna 2002an
* Hossegorreko Masters txapelketako txapelduna 2008an
* Donibane Lohitzuneko Munduko Openean txapelduna 2008ko uztailean
* Miarritzeko Masters txapelketako txapelduna 2006 eta 2007an
* Espainiako txapelduna 1998an
* Euskadiko txapelduna 1999 eta 2000an
* Urrezko Eskularrua txapelketako txapeldunordea 2006an
* Miarritzeko txapeldunordea 2000an
* Bizkaiko Xisterako Kopako txapeldunordea 2001ean
* Euskadiko txapeldunordea bikoteka 2001 eta 2002an
* Donostia Hiria txapelketako txapelduna 2001ean
* Open Telefónica txapelketako txapelduna 2001ean
* Datuak: Q12258704
# Gottolengo

Gottolengo Italiako udalerri bat da. Bresciako probintzian kokatuta dago, Lombardia eskualdean. 4.969 biztanle ditu, 29,28 kilometro koadroko azaleran banatuta.

## Mugakideak

Gottolengok honako udalerri hauekin egiten du muga:
Gambara Ghedi Leno Pralboino Isorella Pavone del Mella

## Kanpo estekak

* Datuak: Q104643
* Multimedia: Gottolengo / Q104643
# Gotzon Aleman

Gotzon Aleman (Donostia, Gipuzkoa, 1953 – 1978) euskal poeta izan zen. Txomin Artolak Ttakun Ttakun diskoa bere omenez egin zuen.

## Lanak
### Poesia

* Iraganaz (1980, Elkar)

## Kanpo loturak

* Gotzon Aleman literaturaren zubitegian
* Datuak: Q12258700
# Gotzon Aulestia

Gotzon Aulestia Txakartegi (Ondarroa, Bizkaia, 1940ko maiatzaren 27a - Donostia, Gipuzkoa, 2003ko martxoaren 14a) musikagilea, organista eta abesbatza zuzendaria izan zen. Humanitate eta Filosofia ikasketak egin zituen Donostian, eta Teologia ikasketak Granadan. Donostiako Kontserbatorioan Piano, Harmonia, Kontrapuntu, Fuga eta Konposizio ikasketak egin zituen Escudero maisuaren eskutik. Kontserbatorio horretan bertan jardun zuen Konposizio eta Harmonia irakasle, eta 1983. urteaz gero bertan sortutako Laborategi Elektroakustikoko zuzendaria izan zen. 1983-1993 bitartean Artzain Onaren katedraleko organista izan zen. Abesbatza zuzendari ere aritu izan da, eta jaso zituen sarien artean aipagarria da Tolosako Abesbatza Lehiaketaren lehen saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258699
# Gottmadingen

Gottmadingen Alemaniako udalerria da. Baden-Württemberg estatuan kokatuta dago, [[Konstantza (barrutia)|Konstantza]] barrutian. 2014an 10.190 biztanle zituen 23,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q61999
* Multimedia: Gottmadingen / Q61999
# Gunsmoke

Gunsmoke estatubatuar western-telesaila izan zen, 1955 eta 1975 artean CBS kateak aireratu zuena. Estatubatuar primetimen eman zuten telesailik luzeena izan zen 43 urtez, 2018an The Simpsons saioak aurreratu zuen arte.

## Protagonistak

* James Arness: Matt Dillon
* Amanda Blake: Kitty
* Milburn Stone: doktorea
* Dennis Weaver: Chester
* Burt Reynolds: Quint Asper
* Kent Curtis: Festus
* Buck Taylor: Newly

## Kanpo estekak

* Datuak: Q29641
* Multimedia: Gunsmoke / Q29641
# Gunter (Texas)

Gunter Texasko hiri bat da. Grayson konderrian kokatua dago. 2010ean 1.498 biztanle zituen, 45,43 kilometro koadrotan banatuta.

## Ikus, gainera

* Grayson konderria

## Kanpo estekak

* Datuak: Q975316
# Guns of the Magnificent Seven

Guns of the Magnificent Seven (euskaraz Zazpi Aparten Pistolak), 1969ko Paul Wendkos estatubatuar zinema zuzendariak zuzendutako western film bat da. George Kennedy, James Whitmore, Reni Santoni, Frank Silvera, Bernie Casey, Monte Markham eta Joe Don Baker aktoreek antzeztu zuten.
The Magnificent Seven (1960) eta Return of the Seven (1966) aurrekariak izan zituen, eta The Magnificent Seven Ride (1972) jarraipena ere. Bai eta The Magnificent Seven (1998-2000) telesaila eta 2016ko The Magnificent Seven berregokitzapena ere.

## Argumentua

Oharra: Atal honek istorio osoa edo amaiera argitzen du.
XIX. mendearen amaiera, Mexiko. Díaz diktadorearen soldaduek Angel Quintero (Fernando Rey) mexikar iraultzailea ayzeman dute. Quinteroren agindupelo Maximiliano O'Leary (Reni Santoni) tenienteak Chris Adams (George Kennedy) estatubatuar bidelapurrari Quintero askatu eta Mexikarrei itxaropena itzularazteko diru-saria eskeiniko dio. Aurrez, Adamsek bere gerrilari mugalari taldea bildu beharko du, taldea Mendebalde Urruneko pistolari eta artilari ausartenez osatua dago. Zazpi Apartak beren bizitzetako abentura arriskutsuenari ekin eta dirua baina garrantzitsuagoak diren kausak ere badaudela ohartuko dira.

## Aktoreak
### Zazpiak

* George Kennedy: Chris Adams
* James Whitmore: Levi Morgan
* Monte Markham: Keno
* Joe Don Baker: Matt Slater
* Bernie Casey: Cassie
* Reni Santoni: Maximiliano "Max" O'Leary
* Scott Thomas: P.J. Scurlock

### Bestelakoak

* Tony Davis: Emilio Zapata
* Michael Ansara: Diego kolonela
* Frank Silvera: Lobero
* Wende Wagner: Tina
* Sancho Gracia: Miguel
* Luis Rivera: Prensa tenientea
* George Rigaud: Gabriel
* Fernando Rey: Angel Quintero
* Peter Lawman: Carlos

## Kanpo estekak

* IMDBko fitxa irakurgai (Ingelesez)
* Datuak: Q1000826
# Graham Swift

Graham Colin Swift (Londres, 1949ko maiatzaren 4a) Ingalaterrako idazlea da, Royal Society of Literature elkarteko kidea eta Booker Prize sariaren irabazlea.

## Ibilbidea

Londresko Dulwich Collegen, Cambridgeko Queens' Collegen eta Yorkeko Unibertsitatean egin zituen ikasketak.
Fikziozko eleberri ugari idatzi ditu eta 30 hizkuntzatara itzuli dira haren lanak. 1983an Waterland liburuak Guardian Fiction Prize saria jaso zuen eta hurrengo urtean Royal Society of Literature elkarteko kide bihurtu zen. 1992an Waterland liburuan oinarrituriko izen bereko filmea egin zuten, Jeremy Irons protagonista zela. Shuttlecock, Last Orders eta Mothering Sunday ere filme bihurtu ziren hurrengo urtetan.
Last Orders liburuak Booker Prize sari entzutetsua irabazi zuen eta filmeko protagonistak Michael Caine eta Bob Hoskins izan ziren.

## Lanak
### Fikziozkoak

* The Sweet-Shop Owner (1980)
* Shuttlecock (1981)
* Waterland (1983) - Guardian Fiction Prize
* Out of this World (1988)
* Ever After (1992)
* Last Orders (1996) – Booker Prize
* The Light of Day (2003)
* Tomorrow (2007)
* Wish You Were Here (2011)
* Mothering Sunday (2016)
* Here We Are (2020)

### Ez fikziozkoak

* Making an Elephant: Writing from Within (2009)

### Ipuin laburren bildumak

* Learning to Swim and Other Stories (1982)
* England and Other Stories (2014)

## Erreferentziak

* ↑ «Swift, Graham» Editorial Anagrama (Noiz kontsultatua: 2023-04-29).
* ↑ (Ingelesez) Ebert, Roger. «Waterland movie review & film summary (1992) | Roger Ebert» https://www.rogerebert.com/ (Noiz kontsultatua: 2023-04-29).
* ↑ (Ingelesez) Mothering Sunday (2021) - IMDb. (Noiz kontsultatua: 2023-04-29).
* ↑ (Ingelesez) «Last Orders | The Booker Prizes» thebookerprizes.com (Noiz kontsultatua: 2023-04-29).
* ↑ (Ingelesez) Last Orders (2001) - IMDb. (Noiz kontsultatua: 2023-04-29).

## Kanpo estekak

* Datuak: Q437718
# Graham konderria (Ipar Carolina)

Graham konderria (ingelesez: Graham County) Ipar Carolinako konderri bat da, Ameriketako Estatu Batuetan. Hiriburua Robbinsville da. 2010eko zentsuaren arabera 8.861 biztanle zituen, Graham kilometro koadroko azaleran.

## Geografia

Graham konderriak 781,31 kilometro koadro ditu. Horietatik 24,83 ura dira. Beste 756,48 lurra dira. Biztanleria dentsitatea 11,34 da.

## Demografia

2010eko zentsoan bizi ziren 8.861 pertsonetatik 8.136 txuriak edo hispanoak dira. Horietatik hispano edo latino kategorian 194 dira. 17 beltzak edo afroamerikarrak. 538 amerikar natiboak ziren eta 2 Hawaii edo Pazifikoko irletako natiboak. 29 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 139 pertsonek kokatzen zuten.

### Biztanleria piramidea
## Kanpo estekak

* Datuak: Q374968
* Multimedia: Graham County, North Carolina / Q374968
# Graham udalerria, Jefferson konderria (Indiana)

Graham udalerria Ameriketako Estatu Batuetako Indiana estatuko udalerri bat da, Jefferson konderrian. Azken zentsuaren arabera 1.618 biztanle zituen, 42.31 milia karratu (109.6 km$^2$) eremuan.

## Ekonomia

2020ko zentsuaren arabera, Graham udalerriak 529 etxebizitza zeuden. Per capita diru-sarrerak 23.355 estatubatuar dolar ziren.

## Kanpo estekak

* Datuak: Q5559372
# Graham konderria

Graham konderria honako konderrietako bat izan daiteke:
Graham konderria (Ipar Carolina) Graham konderria (Kansas)
# Graham konderria (Arizona)

Graham konderria (ingelesez: Graham County) Arizonako konderri bat da, Ameriketako Estatu Batuetan. Hiriburua Safford da. 2010eko zentsuaren arabera 37.220 biztanle zituen, Graham kilometro koadroko azaleran.

## Geografia

Graham konderriak 12.020,3 kilometro koadro ditu. Horietatik 47,83 ura dira. Beste 11.972,47 lurra dira. Biztanleria dentsitatea 0,32 da.

## Demografia

2010eko zentsoan bizi ziren 37.220 pertsonetatik 30.803 txuriak edo hispanoak dira. Horietatik hispano edo latino kategorian 11.320 dira. 633 beltzak edo afroamerikarrak. 5.074 amerikar natiboak ziren eta 49 Hawaii edo Pazifikoko irletako natiboak. 193 asiarrak ziren. Bestelako arraza bat kategorian 33 biztanle daude. Bukatzeko euren burua arraza bat baino gehiagotan 435 pertsonek kokatzen zuten.

### Biztanleria piramidea
## Kanpo estekak

* Datuak: Q58692
* Multimedia: Graham County, Arizona / Q58692
# Graham konderria (Kansas)

Graham konderria (ingelesez: Graham County) Kansasko konderri bat da, Ameriketako Estatu Batuetan. Hiriburua Hill City da. 2010eko zentsuaren arabera 2.597 biztanle zituen, Graham kilometro koadroko azaleran.

## Geografia

Graham konderriak 2.327,76 kilometro koadro ditu. Horietatik 0,6 ura dira. Beste 2.327,16 lurra dira. Biztanleria dentsitatea 1,12 da.

## Demografia

2010eko zentsoan bizi ziren 2.597 pertsonetatik 2.416 txuriak edo hispanoak dira. Horietatik hispano edo latino kategorian 59 dira. 96 beltzak edo afroamerikarrak. 13 amerikar natiboak ziren eta 0 Hawaii edo Pazifikoko irletako natiboak. 6 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 65 pertsonek kokatzen zuten.

### Biztanleria piramidea
## Kanpo estekak

* Datuak: Q374495
* Multimedia: Graham County, Kansas / Q374495
# Graham test

Graham testa proba berezi bat da, heste-zizare txikia hautemateko erabiltzen dena (Enterobius vermicularis). Testarekin, arrautzak detektatzen dira mikroskopikoz; izan ere, zizare eme helduak gauez uzkiaren kanpoaldera joaten dira arrautzak jartzera.

## Prozedura

Pasasitologiaren arloko ezohiko proba bat da. 20 bat milimetroko zabalera duen zinta itsasgarri batekin pazientearen uzkia ukitu behar da, eta ondoren zinta porta batera itsatsi. Gero, mikroskopioarekin behatzen da hamar bat aldiz handituta. Goizean hartu behar da proba, pazientea garbitu edo hustu baino lehen.

## Erreferentziak

* ↑ Graham testa.

## Kanpo estekak

* Datuak: Q6143519
# Graham udalerria, Johnson konderria (Iowa)

Graham udalerria Ameriketako Estatu Batuetako Iowa estatuko udalerri bat da, Johnson konderrian. Azken zentsuaren arabera 470 biztanle zituen.

## Ekonomia

2020ko zentsuaren arabera, Graham udalerriak 256 etxebizitza zeuden. Per capita diru-sarrerak 62.641 estatubatuar dolar ziren.

## Kanpo estekak

* Datuak: Q9039515
# Graham Sutherland

Graham Vivien Sutherland (Londres, Ingalaterra, 1903ko abuztuaren 24a - 1980ko otsailaren 17a) britainiar pintorea eta grabatzailea izan zen.

## Biografia

Hasieran grabatuak egin zituen, baina 1931tik aurrera koadroak egiten hasi zen. Pintore askoren eragina izan zuen, Palmer, Blake, Nash, Millet eta Picassorena, besteak beste, eta pintore erromantiko eta surrealistatzat hartua da. Aipagarriak ditu erretratuak (adierazkortasun handikoak), erlijio koadroak (XX. mendeko erlijio-pintore nagusietakoa da) eta gerrako irudiak. Lan nagusiak: Gurutziltzatzea, W. Churchillen erretratua, Somerset Maugham.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q581763
* Multimedia: Graham Sutherland / Q581763
# Gátova

Gátova (valentzieraz Gàtova) Valentziako Erkidegoko udalerria da, Camp de Túria eskualdean eta Valentziako probintzian kokatua. Herri honetako tokiko hizkuntza espainiera da eta Alto Palanciarekin harreman estuak ditu.
2009ko urtarrilaren 1eko erroldaren arabera 448 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q52622
* Multimedia: Gátova / Q52622
# Gáň

Gáň Eslovakiako udalerri bat da, Galantako barrutian kokatuta. 6,17 km²ko azalera du eta 786 biztanle 2017ko datuen arabera.

## Historia

Idatzizko lehen aipamena 1113. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q945292
* Multimedia: Gáň / Q945292
# Gália (São Paulo)

Gália Brasilgo udalerri bat da, São Pauloko estatuan kokatua. 6.894 biztanle ditu 355,914 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1795526
* Multimedia: Gália / Q1795526
# Gándara

Gándara Kantabriako ibaia da, Asónen ibaiadarra dena.
Portillo de la Sía mendatean jaioa, eskuinaldetik Calera, Rovente eta Astrón eta ezkerraldetik Rocío ibaien urak hartzen ditu, Ramales de la Victorian ahoa izan baino lehen.

## Kanpo estekak

* Datuak: Q5625796
* Multimedia: Gándara River / Q5625796
# Gánovce

Gánovce Eslovakiako udalerri bat da, Popradeko barrutian kokatuta. 7,83 km²ko azalera du eta 1377 biztanle 2017ko datuen arabera.

## Historia

Idatzizko lehen aipamena 1317. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q943716
* Multimedia: Gánovce (Poprad District) / Q943716
# Gálvez

Gálvez Toledoko udalerria da, Montes de Toledo eskualdean dagoena.
2009ko urtarrilaren 1eko erroldaren arabera 3.492 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1757664
* Multimedia: Gálvez / Q1757664